

Πληρ. Γραμματεία Προπτυχιακών Σπουδών

[Tmod\_gram\_foit@chios@aegean.gr](mailto:Tmod_gram_foit@chios@aegean.gr)

22710-35430

Χίος, 11 Οκτωβρίου 2021

**ΑΝΑΚΟΙΝΩΣΗ**

Σας ενημερώνουμε ότι, σύμφωνα με την παρ. 1 του άρθρου 34 και την παρ. 4 του άρθρου 58 του Ν. 4777/2021 (ΦΕΚ 25/Α/17.02.2021), για την ανώτατη διάρκεια φοίτησης ισχύουν τα παρακάτω :

1. **Για τους φοιτητές/τριες που εισάγονται από το ακαδημαϊκό έτος  2021-2022 και μετά** :

Η ανώτατη διάρκεια φοίτησης σε ένα πρόγραμμα σπουδών πρώτου κύκλου με ελάχιστη διάρκεια οκτώ (8) ακαδημαϊκών εξαμήνων (τέσσερα (4) ακαδημαϊκά έτη), για την απονομή του τίτλου σπουδών, είναι ο χρόνος αυτός προσαυξημένος κατά τέσσερα (4) ακαδημαϊκά εξάμηνα (δύο (2) ακαδημαϊκά έτη).

Η ανώτατη διάρκεια φοίτησης σε ένα πρόγραμμα σπουδών πρώτου κύκλου με ελάχιστη διάρκεια δέκα (10) ακαδημαϊκών εξαμήνων (πέντε (5) ακαδημαϊκά έτη), για την απονομή του τίτλου σπουδών, είναι ο χρόνος αυτός προσαυξημένος κατά έξι (6) ακαδημαϊκά εξάμηνα (τρία (3) ακαδημαϊκά έτη).

**Ως εκ τούτου, οι ανωτέρω φοιτητές/τριες οφείλουν να ολοκληρώσουν τις σπουδές τους μέχρι και:**

* **το ακαδημαϊκό έτος 2026-2027 (συμπεριλαμβανομένης και της εξεταστικής περιόδου Σεπτεμβρίου 2027) για τα τετραετούς φοίτησης Τμήματα,**
* **το ακαδημαϊκό έτος 2028-2029 (συμπεριλαμβανομένης και της εξεταστικής περιόδου Σεπτεμβρίου 2029) για τα πενταετούς φοίτησης Τμήματα (ΤΜΠΕΣ, ΤΜΣΠΣ, ΤΜΟΔ).**

1. **Για τους ήδη εγγεγραμμένους/ες φοιτητές/τριες που κατά το ακαδημαϊκό έτος 2020-2021 δεν είχαν υπερβεί τον ελάχιστο χρόνο φοίτησης (αφορά σε φοιτητές/τριες που κατά το ακαδημαϊκό έτος 2020-2021 φοιτούσαν από το 1ο έως και το 4ο έτος (για τα τετραετούς φοίτησης Τμήματα) και από το 1ο έως και το 5ο έτος (για τα πενταετούς φοίτησης Τμήματα)**:

Ο υπολογισμός της ανώτατης διάρκειας φοίτησης εκκινεί από την έναρξη του ακαδημαϊκού έτους 2021-2022 και εκτείνεται σε οκτώ (8) ακαδημαϊκά εξάμηνα (τέσσερα (4) ακαδημαϊκά έτη) προσαυξημένα κατά τέσσερα (4) ακαδημαϊκά εξάμηνα (δύο (2) ακαδημαϊκά έτη) για τα τετραετούς φοίτησης Τμήματα και σε δέκα (10) ακαδημαϊκά εξάμηνα (πέντε (5) ακαδημαϊκά έτη) προσαυξημένα κατά έξι (6) ακαδημαϊκά εξάμηνα (τρία (3) ακαδημαϊκά έτη) για τα πενταετούς φοίτησης Τμήματα.

**Ως εκ τούτου, οι ανωτέρω φοιτητές/τριες οφείλουν να ολοκληρώσουν τις σπουδές τους μέχρι και:**

* **το ακαδημαϊκό έτος 2026-2027 (συμπεριλαμβανομένης και της εξεταστικής περιόδου Σεπτεμβρίου 2027) για τα τετραετούς φοίτησης Τμήματα,**
* **το ακαδημαϊκό έτος 2028-2029 (συμπεριλαμβανομένης και της εξεταστικής περιόδου Σεπτεμβρίου 2029) για τα πενταετούς φοίτησης Τμήματα (ΤΜΠΕΣ, ΤΜΣΠΣ, ΤΜΟΔ).**

1. **Για τους ήδη εγγεγραμμένους/ες φοιτητές/τριες που κατά το ακαδημαϊκό έτος 2020 - 2021 είχαν υπερβεί τον ελάχιστο χρόνο φοίτησης (αφορά σε φοιτητές/τριες που κατά το ακαδημαϊκό έτος 2020-2021 φοιτούσαν στο 5ο έτος και πάνω (για τα τετραετούς φοίτησης Τμήματα) και στο 6ο έτος και πάνω (για τα πενταετούς φοίτησης Τμήματα)**:

Δίνεται επιπλέον χρόνος φοίτησης ίσος προς την ελάχιστη χρονική διάρκεια φοίτησης του Τμήματός τους τέσσερα (4) ακαδημαϊκά έτη για τα τετραετούς φοίτησης Τμήματα και πέντε (5) ακαδημαϊκά έτη για τα πενταετούς φοίτησης Τμήματα, ξεκινώντας τον υπολογισμό από το ακαδημαϊκό έτος 2021-2022.

**Ως εκ τούτου, οι ανωτέρω φοιτητές/τριες οφείλουν να ολοκληρώσουν τις σπουδές τους μέχρι και:**

* **το ακαδημαϊκό έτος 2024-2025 (συμπεριλαμβανομένης και της εξεταστικής περιόδου Σεπτεμβρίου 2025) για τα τετραετούς φοίτησης Τμήματα,**
* **το ακαδημαϊκό έτος 2025-2026 (συμπεριλαμβανομένης και της εξεταστικής περιόδου Σεπτεμβρίου 2026) για τα πενταετούς φοίτησης Τμήματα (ΤΜΠΕΣ, ΤΜΣΠΣ, ΤΜΟΔ).**